# Àrees històriques de Gyeongju

Les àrees històriques de Gyeongiu comprenen diverses zones situades a la província de Gyeongsangbuk-do, a Corea del Sud. Varen ser declarades Patrimoni de la Humanitat per la UNESCO l'any 2000.
Les àrees històriques inclouen les ruïnes de temples i palaus, pagodes i estàtues, i d'altres llocs culturals del Regne de Silla, com la Muntanya Namsan, Banwolseong, el Parc dels túmuls, Hwangnyongsa i la Fortalesa Sanseong (Samnyeonsanseong).

## Organització de les zones
### Muntanya Namsan

La zona de la muntanya Namsan es troba en els voltants d'aquesta muntanya, considerada sagrada pel Regne de Silla. Conté vestigis tant budistes com relacionats amb xamanisme, anteriors a la introducció del budisme a Corea. Les restes budistes comprenen les ruïnes de 122 temples, 53 estàtues de pedra, 64 pagodes de pedra i 17 llanternes de pedra. Altres llocs destacats són la Fortalesa de la Muntanya Namsan (construïda el 591), el Pavelló Poseokjeong (famós pel seu estany en forma de cargol de mar), i l'estany Seochulji. La muntanya Namsan és coneguda per les diferents imatges de Buda tallades en la roca, que alhora ensenyen la progressió i maduració de l'escultura de Silla durant el període de Silla Unificat. L'exemple més famós d'aquests relleus és el Buda de Roca. Aquest baix relleu es troba a la Vall de Tapgol i consta de tres parets decorades amb les imatges de Buda i els seus deixebles. Existeixen també en aquesta zona túmuls dels reis de Silla que daten des del segle ii fins al segle x.

### Wolseong

Entre els principals atractius d'aquesta zona destaquen les ruïnes de Banwolseong (a mig camí entre palau i fortalesa), el Gyerim, les ruïnes i pavellons restaurats de l'estany artificial d'Anapji, les ruïnes del Palau Imhaejeon i el conegut Observatori de Cheomseongdae.

### Parc dels túmuls

Aquesta zona es compon de tres grups de tombes reials. La majoria dels túmuls tenen forma de cúpules o monticles de terra. No obstant, alguns altres tenen forma de carabassa o mitja lluna. Les tombes excavades contenen sarcòfags de fusta coberts amb grava i rics aixovars d'or, cristall i ceràmica. Un exemple conegut de tomba en aquest parc és el Sepulcre del Cavall Celestial, amb la tapa feta de fusta de bedoll i un dibuix d'un cavall amb ales.

### Hwangnyongsa

Aquest conjunt de restes històriques es concentren al voltant de les ruïnes dels temples de Hwangnyongsa i Bunhwangsa. D'acord amb els fonaments excavats, Hwangnyongsa era el temple més gran mai construït a Corea i cobreix 72.500 m². El Temple de Bunhwagsa existeix avui dia només en una fracció de la seva grandària original. En el passat, va ser un dels temples budistes més importants. Una de les seves pagodes més conegudes és una realitzada amb maons fets de pedra. Es creu que va tenir de set a nou pagodes similars de les quals romanen només tres.

## Galeria

* Anapji
* Pavelló reconstruït a Anapji
* Banwolseong
* Baegungyo
* Daeneungwon
* Golgulsa
* Pagoda a Golgulsa
* Altre Pagoda a Golgulsa
* Seokguram
* Estàtua a Seokguram
* Lotus a l'estany d'Anapji

## Referències

* 1 2 3 4 «Gyeongju Historic Areas». World Heritage List. UNESCO. [Consulta: 9 maig 2017].
* ↑ «Gyeongju Historic Areas». Multiple Locations. UNESCO. [Consulta: 9 maig 2017].
* ↑ «Namsan Park - Seoul (남산공원 (서울))». Destinations by Region. KOREA TOURISM ORGANIZATION. [Consulta: 9 maig 2017].
* ↑ «Gyeongju Wolseong Palace Site (Banwolseong Fortress) (경주 월성(반월성))». Destinations by Region. [Consulta: 9 maig 2017].
* ↑ «Cheomseongdae Observatory (경주 첨성대)». Destinations by Region. [Consulta: 9 maig 2017].
* ↑ «Hwangnyongsa Temple (황룡사)». Destinations by Region.

## Enllaços externs

* UNESCO World Heritage Site
* Korean National Heritage Online
* Cultural Heritage
* Oriental Architecture